
RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr. 104/2001 privind organizarea şi funcţionarea Poliţiei de Frontieră Române, precum şi a Legii nr.265/2010 pentru modificarea Ordonanţei de urgenţă a Guvernului 104/2001 privind organizarea şi funcţionarea Poliţiei de Frontieră Române şi pentru abrogarea art. 4 alin.(4) din Ordonanţa de urgenţă a Guvernului nr.105/2001 privind frontiera de stat a României
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în fond, cu proiectul de Lege pentru modificarea şi completarea Ordonanţei de urgenţă a Guvernului nr. 104/2001 privind organizarea şi funcţionarea Poliţiei de Frontieră Române, precum şi a Legii nr.265/2010 pentru modificarea Ordonanţei de urgenţă a Guvernului 104/2001 privind organizarea şi funcţionarea Poliţiei de Frontieră Române şi pentru abrogarea art.4 alin.(4) din Ordonanţa de urgenţă a Guvernului nr.105/2001 privind frontiera de stat a României, trimis cu adresa nr. P.Lx- 343, din 7 octombrie 2013, înregistrat sub nr. 4c-12/321 din 7 octombrie 2013.

Potrivit prevederilor art. 75 din Constituţie şi ale art. 92 din Regulamentul Camerei Deputaţilor, Camera Deputaţilor este Cameră decizională.
Senatul a adoptat proiectul de lege în şedinţa din 30 septembrie 2013.
Consiliul Legislativ a avizat favorabil proiectul de  lege cu observaţii şi propuneri, conform avizului nr. 704 din 10.07.2013.
Obiectul de reglementare îl constituie corelarea prevederilor Ordonanţei de urgenţă a Guvernului nr. 104/2001 aprobată cu modificări prin Legea nr. 81/2002, cu modificările şi completările ulterioare, din perspectiva terminologiei utilizate, cu prevederile Ordonanţei Guvernului nr. 129/2000, republicată.
 De asemenea, prin proiect se propune ca instituţiile de învăţământ şi centrele de formare profesională din cadrul Poliţiei de Frontieră Române să aibă personalitate juridică, sub rezerva îndeplinirii condiţiilor prevăzute de Codul civil.
În conformitate cu prevederile art. 61 din Regulamentul Camerei Deputaţilor republicat, membrii comisiei  au examinat proiectul de lege în şedinţa din  15 octombrie 2013.
La dezbateri au participat, în calitate de invitaţi, domnul Bogdan Tohăneanu, secretar de stat în Ministerul Afacerilor Interne şi  domnul Gheorghe Tiron, director în cadrul Poliţiei de Frontieră.
La lucrări au fost prezenţi, din totalul de 24 de deputaţi, 21 membri ai  Comisiei.
În urma dezbaterii, membrii Comisiei au hotărât, cu  unanimitate de voturi, să propună Plenului Camerei Deputaţilor adoptarea proiectului de Lege pentru modificarea şi completarea Ordonanţei de urgenţă a Guvernului nr. 104/2001 privind organizarea şi funcţionarea Poliţiei de Frontieră Române, precum şi a Legii nr.265/2010 pentru modificarea Ordonanţei de urgenţă a Guvernului 104/2001 privind organizarea şi funcţionarea Poliţiei de Frontieră Române şi pentru abrogarea art.4 alin.(4) din Ordonanţa de urgenţă a Guvernului nr.105/2001 privind frontiera de stat a României, în forma adoptată de Senat.
În raport de obiectul şi conţinutul său proiectul de lege face parte din categoria legilor organice.

